A másik alelnök is távozik az MTV-ből | 24.hu
2006. 02. 09. 08:56	Széthullott a Magyar Televízió felső vezetése. Az MTV menedzsmentjét személyes konfliktusok zilálták szét, miközben a köztévé – immár hagyományosan – súlyos anyagi helyzetben van.	Mint szerdán megírtuk, kevesebb mint egy évvel a kinevezése után közös megegyezéssel távozik Simon András, műsorokért felelős alelnök a Magyar Televízióból. A Népszabadság információi szerint a két vezető között annak ellenére romlott meg a viszony, hogy az Este korábbi szerkesztő-műsorvezetőjét nem „megörökölte” Rudi, hanem személyesen kérte fel és nevezte ki alelnöknek. Néhány hónapja azonban a tévéelnök bizalmatlanná vált Simonnal szemben.Simon mellett a lap információi szerint a tévé másik alelnöke, Takács Imre is konfliktusban áll Rudi Zoltánnal. Úgy tudjuk, hogy a közelmúltban ő is beadta felmondását. Takács általános alelnökként lényegében az MTV Rt. vezérigazgatói feladatait látja el, őt szintén tavaly márciusban nevezte ki Rudi. Ajánlom a Facebookon
TÖRÖK BIZTOSÍTÓTÁRSASÁGOKAT VÁSÁROLT A GROUPAMA	×